CELEX: 62010CN0433
Language: sl
Date: 2010-09-03 00:00:00
Title: Zadeva C-433/10 P: Pritožba, ki jo je 3. septembra 2010 vložil Volker Mauerhofer zoper sklep Splošnega sodišča (tretji senat) z dne 29. junija 2010 v zadevi T-515/08, Volker Mauerhofer proti Evropski komisiji

6.11.2010   
            
            
               SL
            
            
               Uradni list Evropske unije
            
            
               C 301/17
            
         Pritožba, ki jo je 3. septembra 2010 vložil Volker Mauerhofer zoper sklep Splošnega sodišča (tretji senat) z dne 29. junija 2010 v zadevi T-515/08, Volker Mauerhofer proti Evropski komisiji
   (Zadeva C-433/10 P)
   ()
   2010/C 301/24
   Jezik postopka: angleščina
   
      Stranki
   
   
      Pritožnik: Volker Mauerhofer (zastopnik: J. Schartmüller, odvetnik)
   
      Druga stranka v postopku: Evropska komisija
   
      Predlogi
   
   Pritožnik Sodišču predlaga, naj:
   
               —
            
            
               razveljavi izpodbijani sklep;
            
         
               —
            
            
               dokončno vsebinsko odloči o zadevi in razglasi izpodbijani ukrep za ničen, ali podredno, zadevo vrne Splošnemu sodišču v ponovno odločanje; in
            
         
               —
            
            
               mu na podlagi svoje neomejene pristojnosti dodeli odškodnino 5 500 EUR za premoženjsko škodo, ki mu je nastala zaradi protipravnega ravnanja v obliki izpodbijanega ukrepa in zaradi neprimernih navodil vodji skupine (izvedenec 1);
            
         
               —
            
            
               podporni skupini iz okvirne pogodbe odredi, naj predloži obrazec za ocenjevanje pogodbenika, ki je bil oddan za sporni projekt;
            
         
               —
            
            
               toženi stranki naloži plačilo stroškov postopka na prvi stopnji in stroškov pritožbe.
            
         
      Pritožbeni razlogi in bistvene trditve
   
   Pritožnik trdi, da je treba izpodbijani sklep razveljaviti iz teh razlogov:
   
               —
            
            
               izkrivljanje dejstev v zvezi z jezikovnim pregledom prispevka pritožnika;
            
         
               —
            
            
               nezadostna analiza obrazložitve izpodbijanega sklepa v zvezi z jezikovnim pregledom;
            
         
               —
            
            
               nezadostna analiza sporne točke uspešnosti tožene stranke;
            
         
               —
            
            
               protipravna domneva, da sporna odločba ne posega v položaj pritožnika kot tretje stranke;
            
         
               —
            
            
               protipravna domneva, da sporni ukrep ni znatno spremenil pravnega položaja pritožnika;
            
         
               —
            
            
               protipravna domneva, da tožena stranka spornega ukrepa ni sprejela pri izvrševanju svojih javnih pooblastil;
            
         
               —
            
            
               protipravna domneva, da je bil izpodbijani ukrep pravočasno in pravilno uradno sprejet;
            
         
               —
            
            
               protipravna kršitev interesov pritožnika z neupoštevanjem predpisanih postopkov;
            
         
               —
            
            
               kršitev splošnega načela prava Skupnosti enakega obravnavanja in kršitev temeljnih pravic pritožnika;
            
         
               —
            
            
               protipravna domneva „nebistvene spremembe v razdelitvi dni med izvedence“;
            
         
               —
            
            
               kršitev splošne pravice prava Skupnosti do izjave.